Diari Oficial de la Generalitat Valenciana


Sumari del DOGV 8809, del 12-05-2020 (2020/3307)

RESOLUCIÓ de 7 de maig de 2020, del Protectorat de Fundacions de la Generalitat, per la qual es fa públic l'extracte de resolució de la directora general de Modernització i Relacions amb l'Administració de Justícia relativa a la inscripció, en el Registre de Fundacions de la Comunitat Valenciana, d'una nova entitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8809

Data del DOGV
:   12-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3307


Data del document
:   07-05-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 7 de maig de 2020, del Protectorat de Fundacions de la Generalitat, per la qual es fa públic l'extracte de resolució de la directora general de Modernització i Relacions amb l'Administració de Justícia relativa a la inscripció, en el Registre de Fundacions de la Comunitat Valenciana, d'una nova entitat. [2020/3307]  
  
La Direcció General de Modernització i Relacions amb l'Administració de Justícia ha dictat la resolució següent:  
«Resolució de data 22 d'abril de 2020, de la directora general de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana l'entitat denominada Fundación Pedro y Nohemi Parejo de la Comunitat Valenciana amb el número 235A i classificada amb caràcter de promoció i atenció a les persones en risc d'exclusió per raons, físiques, socials i culturals, sota la tutela del Protectorat que exerceix la Generalitat. El seu domicili radicarà a la ciutat d'Elx (Alacant), avinguda de la Comunitat Valenciana, número 9.  
  
Finalitats i activitats:  
«La Fundació té per objecte les finalitats següents:  
a) Promoure la incorporació social i l'accés al mercat de treball de persones en risc d'exclusió social, mitjançant actuacions integrals en matèria d'inserció laboral, informació, orientació, formació, intermediació laboral i acompanyament en l'ocupació.  
b) Generar experiències empresarials sostenibles, compromeses amb el seu entorn i la comunitat que permeten l'accés al mercat de treball a aquelles persones amb majors dificultats.  
c) Millorar la qualitat de vida de la població, a través de la participació ciutadana, la promoció de serveis socials especialitzats, de l'animació sociocultural i de serveis d'informació i animació juvenil, o de qualsevol altre col·lectiu específic.  
Correspon al Patronat de la Fundació determinar la manera en què s'hauran de complir les finalitats enumerades en aquest article. Les prestacions de la Fundació seran atorgades de manera no lucrativa.  
El desenvolupament de l'objecte de la Fundació serà efectuat a través d'algunes de les formes d'actuació següents:  
a) Accions formatives i/o ocupacionals per a les persones en situació o risc d'exclusió social.  
b) Accions de difusió, comunicació i sensibilització social.  
c) Accions de col·laboració i cogestió de serveis públics en matèria d'ocupació, formació, serveis socials, educació sociocultural i juvenil.  
  
d) Edició de publicacions, material divulgatiu, informatiu o metodològic, en qualsevol suport.  
e) Accions d'informació, estudi, assessorament, consultoria en la gestió d'organitzacions sense ànim de lucre, entitats d'economia social i professionals del sector.  
f) Accions d'investigació, anàlisi i elaboració d'estudis, informes, documentació i eines metodològiques en qualsevol suport.  
  
g) Jornades, trobades, fires, seminaris i qualsevol altra acció de caràcter formatiu, divulgatiu o d'intercanvi d'experiències.  
h) Qualsevol altra activitat lícita que acorde emprendre el Patronat de la Fundació.»  
  
Beneficiaris:  
«Serà potencial beneficiària de la Fundación Pedro y Nohemi Parejo de la Comunitat Valenciana qualsevol persona interessada en l'àrea d'estudi de la medicina, matemàtica, música i activitats culturals, en carreres universitàries per a persones amb mèrits que no tenen mitjans econòmics. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que complisquen les condicions expressades anteriorment i considere el Patronat que són legítims creditors d'aquests, d'acord amb les bases, normes o regles que s'establisquen a aquest efecte.  
No podrà ningú al·legar, davant de la Fundació, dret preferent a gaudir dels seus beneficis ni imposar la seua atribució a una persona o entitat determinada.»  
  
La qual cosa es fa pública d'acord amb el que disposa l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat «donar publicitat a l'existència i les activitats de les fundacions», com també per apreciar que el seu coneixement conté interés públic.  
  
  
València, 7 de maig de 2020.- La consellera de Justícia, Interior i Administració Pública, p. d. c. (R 02.08.2019; DOGV 8606, 05.08.2019), la secretària autonòmica de Justícia i Administració Pública, Mireia Llobera Vila.